Uredba Komisije (ES) št. 1383/2001

z dne 6. julija 2001

o spremembi Uredbe (ES) št. 1372/95 o podrobnih izvedbenih pravilih za sistem izvoznih dovoljenj v sektorju perutninskega mesa

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2777/75 z dne 29. oktobra 1975 o skupni ureditvi trga za perutninsko meso [1], kakor je bila nazadnje spremenjena z Uredbo (ES) št. 2916/95 [2], ter zlasti členov 3(2), 8(13) in 15 Uredbe,

ob upoštevanju naslednjega:

(1) Uredba Komisije (ES) št. 1372/95 [3], kakor je bila nazadnje spremenjena z Uredbo (ES) št. 2337/1999 [4], določa podrobna izvedbena pravila za sistem izvoznih dovoljenj v sektorju perutninskega mesa.

(2) Uredba Komisije (ES) št. 1291/2000 [5] določa skupna podrobna pravila za uporabo sistema uvoznih in izvoznih dovoljenj in potrdil o vnaprejšnji določitvi za kmetijske proizvode. Člen 14 navedene uredbe določa, da se mora v izvoznih dovoljenjih prikazati 12-mestna oznaka proizvoda po nomenklaturi kmetijskih proizvodov za uporabo izvoznih nadomestil ali oznake za proizvode, ki se uvrščajo v isto kategorijo.

(3) Glede na pridobljene izkušnje in za olajšano uporabo dovoljenj za različne obdelave celih piščancev, ki trenutno spadajo v različne kategorije proizvodov, naj se vsi zadevni proizvodi izvažajo z enakim dovoljenjem. Kategorije proizvodov, določene v Prilogi I k Uredbi (ES) št. 1372/95, naj se zato spremenijo, tako da se proizvodi, ki sodijo v kategorijo 4, dodajo v kategorijo 3.

(4) Varščine, določene v Prilogi I, se morajo prilagoditi nedavnim spremembam pri nadomestilih, seznam držav v Prilogi IV pa mora izražati trenutno predlagane destinacije.

(5) Ukrepi, predvideni s to uredbo, so v skladu z mnenjem Upravljalnega odbora za perutninsko meso in jajca –

SPREJELA NASLEDNJO UREDBO:

Člen 1

Prilogi I in IV k Uredbi (ES) št. 1372/95 se nadomestita z ustreznima prilogama k tej uredbi.

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 6. julija 2001

Za Komisijo

Franz Fischler

Član Komisije

[1] UL L 282, 1.11.1975, str. 77.

[2] UL L 305, 19.12.1995, str. 49.

[3] UL L 133, 17.6.1995, str. 26.

[4] UL L 281, 4.11.1999, str. 21.

[5] UL L 152, 24.6.2000, str. 1.

--------------------------------------------------

PRILOGA I

PRILOGA I

Proizvodna oznaka po kmetijski proizvodni nomenaklaturi za izvozna nadomestila | Kategorija | Stopnja varščine (v EUR/100 kg neto mase) |

010511119000010511199000010511919000010511999000 | 1 | – |

010512009000010519209000 | 2 | – |

020712109900020712909990020712909190 | 3 | 6 6 6 |

020725109000020725909000 | 5 | 3 |

020714209900020714609900020714709190020714709290 | 6 (a) | 2 |

020714209900020714609900020714709190020714709290 | 6 (b) | 2 |

020727109990 | 7 | 3 |

020727609000020727709000 | 8 | 3 |

--------------------------------------------------

PRILOGA II

PRILOGA IV

Armenija, Azerbajdžan, Belorusija, Gruzija, Kazahstan, Kirgizistan, Moldavija, Rusija, Tadžikistan, Turkmenistan, Uzbekistan, Ukrajina

--------------------------------------------------